paragraph_text: Slavonska nogometna zona je bila jedna od 4 zone Hrvatske lige, koja je zajedno s ligama iz ostalih republika predstavljala 3. rang u nogometnom prvenstvu SFRJ. Od sezone 1971./72. bila je podjeljena u dvije skupine: Podravsku i Posavsku. Prvaci ovih grupa bi odigrali meč za prvaka Slavonije. Zbog reorganizacije nogometnih natjecanja, na državnom nivou, pobjednici obje skupine su postali članovi novoformirane Republičke lige, dok su iz lige klubovi bili relegirani u prvenstva općinskih nogometnih podsaveza.